CELEX: 62011FN0114
Language: et
Date: 2011-10-26 00:00:00
Title: Kohtuasi F-114/11: 26. oktoobril 2011 esitatud hagi — ZZ versus parlament

7.1.2012   
            
            
               ET
            
            
               Euroopa Liidu Teataja
            
            
               C 6/27
            
         26. oktoobril 2011 esitatud hagi — ZZ versus parlament
   (Kohtuasi F-114/11)
   2012/C 6/52
   Kohtumenetluse keel: prantsuse
   
      Pooled
   
   
      Hageja: ZZ (esindaja: advokaat A. Salerno)
   
      Kostja: Euroopa Parlament
   
      Hagi ese ja sisu
   
   Nõue tühistada parlamendi otsus lugeda teatud rahalised toetused, mis liikmesriik kõrgkoolis õppivatele isikutele annab, peretoetustega samalaadseteks toetusteks ja arvata need hagejale makstavast õppetoetusest maha, ning tühistada otsus alusetult saadud summade tagasimaksmiseks.
   
      Hageja nõuded
   
   
               —
            
            
               tühistada kaks otsust, mis tulenevad hageja 2001. aasta märtsi palgateatisest ja mis tema huve kahjustavad: esiteks otsus arvata hagejale makstud õppetoetusest maha Centre de Documentation et d’Information sur l’Enseignement Supérieur de Luxembourg’i makstud rahalised toetused, ning teiseks otsus maksta tagasi 2010. aasta oktoobrist kuni 2011. aasta veebruarini alusetult makstud õppetoetused;
            
         
               —
            
            
               kohustada parlamenti maksma saamata jäänud töötasu, millele lisanduvad viivitusintressid, mida arvutatakse Euroopa Keskpanga poolt põhilistele refinantseerimistehingutele kehtestatud määras, mida on suurendatud kahe protsendipunkti võrra alates kuupäevast, mil saamata jäänud töötasu kuulus maksmisele;
            
         
               —
            
            
               mõista kohtukulud välja parlamendilt.